 Axmed Yuusuf Yaasiin ayaa mar uu ka hadlaayey heshiiskani samaynta uu ku yeelan karo ganacsiga xorta ah, waxa uu yidhi Ganacsigeennu waa xor, in cid gaar ah loo xidhana ma fiicna, baddeenu waa 800-km, cid hadhaw imanaysa ee maalgashanaysa in laga xidho ma haboona, waana qodobka ugu adag, ee aan si cad loo qeexayn, meel shidaal laga soo saarayo, cid waa loo xidhi karaa, laakiin meesha shaqaynaysa ee lagu tartamayo in cid gaar ah loo xidho ma haboona, Somaliland-na waa inay xisaabtantaa, maxa yeelay Bariga Dhexe arinkoodu waa gabagabo, xagga loo soo jeeda waa Afrika, markaas in qolada Barriga Dhexe qalinka inagu xadaan maaha, ha yimadaan laakiin waa in loo diyaariya Looyarro caalamiya oo arintan ku xeel dheer, maxa yeelay heshiiskani waa muddo dheer oo soddon sanno ah iyo toban sanno oo sii daba yaala, marka waa in la iska habeeya oo meel walba oo daloosha la iska gufeeya. 